Aastal 1942 hakati juute eriti tugevalt tagakiusama ning Anne perekond peitis end sama aasta juulis Otto Franki büroohoonesse. Pärast kaks aastat redusolekut perekond reedeti ning sakslased viisid nad koonduslaagrisse. Seitse kuud pärast arreteerimist surid Anne ja tema õde Margot Frank Bergen-Belseni koonduslaagris tüüfusesse. Otto Frank oli ainus kes laagris ellu jäi. Pärast sõda siirdus ta tagasi Amsterdami, kus leidis oma tütre päeviku. Ta avaldas selle hollandi keeles, esialgse pealkirjaga "Het Achterhuis: Dagboekbrieven van 12 Juni 1942 - 1 Augustus 1944".